**NACRT**

Na temelju članka 33. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07 i 125/08, 33/09, 150/11, 144/12, 19/13 – pročišćeni tekst, i 137/15 – ispravak, 123/17, 98/19 i 144/20 ) i članka 34. stavak 1. alineja 2. Statuta Općine Dragalić ("Službeni glasnik“ br. 3/18), Općinsko vijeće Općine Dragalić na \_\_\_\_ sjednici održanoj \_\_\_\_\_.\_\_\_\_. 2021. godine donijelo je

**ODLUKU**

**O IZMJENAMA I DOPUNAMA POSLOVNIKA OPĆINSKOG VIJEĆA OPĆINE DRAGALIĆ**

Članak 1.

U Poslovniku Općinskog vijeća Općine Dragalić («Službeni glasnik“ br. 4/09, 6/13 i 4/18) u članku 3. stavak 3. mijenja se i glasi:

„Konstituirajuću sjednicu Općinskog vijeća saziva pročelnik upravnog odjela nadležnog za poslove predstavničkog tijela ili službenik kojeg on ovlasti, a u slučaju da nije imenovan pročelnik upravnog tijela nadležnog za poslove predstavničkog tijela ili službenik ovlašten za obavljanje poslova tog pročelnika, konstituirajuću sjednicu sazvat će čelnik tijela državne uprave nadležnog za lokalnu i području (regionalnu) samoupravu ili osoba koju on ovlasti.“

Članak 2.

 U članku 6. riječi: „Mandatno povjerenstvo“ zamjenjuje se riječima „Mandatna komisija“ u ogovarajuće padežu.

Članak 3.

U članku 41. riječi: „i njegovi zamjenici prisustvuju“ zamjenjuju se riječju: “prisustvuje“.

Članak 4.

U članku 65. stavku 1. riječi “raspravljaju se“ zamjenjuje se riječima „mogu se

raspravljati“.

Članak 5.

 U članku 65. b riječ: „središnjeg“ briše se, a iza riječi „vijeće“ briše se točka i dodaju riječi: “osim u slučaju određenim člankom 69.a stavak 1. Zakona o lokalnoj i područnoj (regionalnoj) samoupravi.“

Članak 6.

 U članku 76. riječi: „Odbor za statut i poslovnik“ mijenjaju se riječima: „Komisija za statut, poslovnik i normativnu djelatnost.“

Članak 7.

U članku 77. riječi: „zamjenika općinskog načelnika“ brišu se.

Članak 8.

U članku 81. stavak 5. riječ: „središnjeg“ briše se .

 Članak 9.

Iza članka 82. dodaje se novi članak 82.a koji glasi:

„82.a

Sjednice Općinskog vijeća mogu se sazivati i elektroničkim putem.

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednost, za vrijeme trajanja posebnih okolnosti sjednice Općinskog vijeća iznimno se mogu održavati elektroničkim putem.

U slučaju iz stavka 1. i 2. ovog članka pozivi i materijali za sjednicu Općinskog vijeća dostavljaju se vijećnicima elektroničkim putem.“

Članak 10.

 U članku 83. dodaje se stavak 2. koji glasi:

„Poziv i materijali za sjednicu Vijeća mogu se dostavljati i u elektroničkom obliku, ovisno o tehničkim i drugim mogućnostima.“

Članak 11.

U članku 107. stavku 1. dodaje se alineja 8. koja glasi:

„- Odluku o raspisivanju referenduma o pitanjima iz samoupravnog djelokruga utvrđenih

Statutom Općine Dragalić.“

Iza stavka 1. dodaje se stavak 2. koji glasi:

 „Odluku o raspisivanju referenduma za opoziv općinskog načelnika koju je predložilo 2/3 članova Općinskog vijeća, Općinsko vijeće donosi dvotrećinskom većinom glasova svih članova Općinskog vijeća.“

 Članak 12.

Ovlašćuje se Komisija za Statut, Poslovnik i normativnu djelatnost da utvrdi i izda pročišćeni tekst Poslovnika Općinskog vijeća Općine Dragalić.

Članak 13.

Ovaj Poslovnik stupa na snagu osmog dana od dana objave u „Službenom glasniku“.

**IZMJENE I DOPUNE POSLOVNIKA**

POSTOJEĆI ČLANCI

***2. Donošenje proračuna i godišnjeg obračuna proračuna Općine***

Članak 65.a

Općinski načelnik kao jedini ovlašteni predlagatelj proračuna podnosi predsjedniku Općinskog

vijeća na način i rokovima propisanih zakonom, prijedlog proračuna, projekciju proračuna za slijedeće dvije proračunske godine, godišnji i polugodišnji izvještaj o izvršenju proračuna Općine Dragalić. Uz prijedlog proračuna podnosi se i prijedlog odluke o izvršavanju proračuna.

Predsjednik vijeća upućuje proračun i akte iz stavka 1. ovog članka vijećnicima najkasnije 5 dana

prije održavanja sjednice.

Podneseni prijedlog proračuna načelnik može povući i nakon glasovanja o amandmanima, a prije

glasovanja o proračunu u cjelini.

Članak 65. b

Ako se proračun za narednu godinu ne može donijeti u roku koji omogućava njegovu primjenu s

1. siječnja godine za koju se donosi, Općinsko vijeće na prijedlog općinskog načelnika do 31. prosinca tekuće godine donosi odluku o privremenom financiranju u skladu s posebnim zakonom.

Ako u tekućoj godini Općinsko vijeće ne donese proračun za sljedeću godinu niti odluku o

privremenom financiranju te ako ne donese proračun do isteka roka privremenog financiranja, Vlada Republike Hrvatske će na prijedlog središnjeg tijela državne uprave nadležnog za lokalnu i područnu (regionalnu ) samoupravu raspustiti Općinsko vijeće osim u slučaju određenim člankom 69.a stavak 1. Zakona o lokalnoj i područnoj (regionalnoj) samoupravi“.

 Dosadašnji naslovi u glavi VI., pod rednim brojem 2., 3., 4. i 5. postaju naslovi pod rednim brojem 3., 4., 5. i 6.

IZMJENE

 U članku 65. b riječ: „središnjeg“ briše se, a iza riječi „vijeće“ briše se točka i dodaju riječi: “osim u slučaju određenim Zakonom ili člankom 69.a stavak 1. Zakona o lokalnoj i područnoj (regionalnoj) samoupravi“.

-------------------------------------------------------------------

POSTOJEĆI ČLANANCI

### **IX JAVNOST RADA**

Članak 120.

Sjednice Vijeća i njegovih radnih tijela su javne.

 Javnost rada osigurava se:

* javnim održavanjem sjednica
* izvješćivanjem javnosti o radu Vijeća putem interneta, tiska i drugih sredstva priopćavanja
* objavljivanjem općih akta i drugih dokumenata na način propisan Statutom Općine Dragalić

Sjednice Općinskog vijeća mogu se izravno prenositi putem radija osim kada je javnost isključena

Članak 121.

Građani i najviše jedan predstavnik zainteresiranih pravnih osoba imaju pravo nazočiti

sjednicama Općinskog vijeća i radnih tijela Vijeća.

Građani i pravne osobe dužni su pisanim putem najaviti svoju nazočnost, odnosno nazočnost svojih predstavnika na sjednici Vijeća odnosno radnih tijela najkasnije tri dana prije održavanja sjednice. U pisanom zahtjevu građani su dužni dostaviti svoje osobne podatke i točnu adresu prebivališta, a pravne osobe su dužne navesti ime i prezime, te adresu prebivališta svoga predstavnika.

Predsjednik vijeća može zbog prostornih uvjeta, te iz razloga održavanja reda i mira, ograničiti broj osoba koje mogu nazočiti sjednicama Vijeća.

OBRAZLOŽENJE

PRIJEDLOGA POSLOVNIKA O IZMJENAMA I DOPUNAMA POSLOVNIKA OPĆINE OPĆINSKOG VIJEĆASTARA GRADIŠKA

PRAVNI TEMELJ

Pravni temelj za donošenje Poslovnika o izmjenama i dopunama Poslovnika Općinskog vijeća Općine Dragalić sadržan je u članku 33. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07 i 125/08, 33/09, 150/11, 144/12, 19/13 – pročišćeni tekst, i 137/15 – ispravak, 123/17, 98/19 i 144/20) i članku 34. stavak 1. alineja 2. Statuta Općine Dragalić ("Službeni glasnik br. 3/18), kojima je utvrđena nadležnost predstavničkog tijela jedinica lokalne samouprave za donošenje Poslovnika.

RAZLOZI ZA DONOŠENJE AKTA

Završnom odredbom Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“ 144/20) propisana je obveza jedinica lokalne i područne (regionalne) samouprave da usklade svoje statute i druge opće akte s odredbama navedenih Zakona.

PITANJA KOJA SE RJEŠAVAJU POSLOVNIKOM O IZMJENAMA I DOPUNAMA POSLOVNIKA

Poslovnikom o izmjenama i dopunama Poslovnika Općinskog vijeća predlažu se izmjene i dopune odredbi Poslovnika koje se tiču sazivanja konstituirajuće sjednice Općinskog vijeća, zamjenika općinskog načelnika i održavanja sjednica elektroničkim putem za vrijeme trajanja posebnih okolnosti.